DOI: 10.14457/tu.the.2020.1294
title: ปัจจัยด้านความรู้ ทัศนคติ และแนวโน้มต่อการใช้เทคโนโลยีอินเทอร์เน็ต ในทุกสรรพสิ่ง internet of things (IoT) ของผู้ใช้เทคโนโลยีฯ ในกรุงเทพมหานคร

description: การวิจัยนี้มีวัตถุประสงค์เพื่อศึกษาลักษณะทางประชากรของผู้ใช้เทคโนโลยีอินเทอร์เน็ตในทุกสรรพสิ่ง Internet of Things (IoT) ประสบการณ์การใช้ การเปิดรับสื่อ ความรู้ ทัศนคติ และแนวโน้มของการใช้เทคโนโลยีอินเทอร์เน็ตในทุกสรรพสิ่ง Internet of Things (IoT) ในอนาคตของผู้ใช้เทคโนโลยีอินเทอร์เน็ตในทุกสรรพสิ่ง Internet of Things (IoT) ในกรุงเทพมหานคร โดยเก็บข้อมูลจากประชากรเป้าหมาย คือ กลุ่มเขตกรุงเทพมหานครและปริมณฑล ที่มีอายุตั้งแต่ 25 ปีขึ้นไป มีการใช้เทคโนโลยีอินเทอร์เน็ตที่เชื่อมต่ออุปกรณ์อิเล็กทรอนิกส์กับอุปกรณ์อิเล็กทรอนิกส์ (Machine to Machine) มีการเชื่อมโยง ส่งข้อมูล ควบคุม สั่งการอุปกรณ์อิเล็กทรอนิกส์ต่าง ๆ ผ่านเครือข่ายอินเทอร์เน็ตหรือผ่านแอปพลิเคชันต่าง ๆ และเคยใช้อุปกรณ์อิเล็กทรอนิกส์ที่เชื่อมต่ออินเทอร์เน็ต ในระยะเวลา 6 เดือนที่ผ่านมา ตั้งแต่เดือนพฤษภาคม – เดือนตุลาคม 2562 ที่ผ่านมา จำนวน 400 คนผลการวิจัย พบว่า กลุ่มตัวอย่างส่วนใหญ่เป็นเพศหญิง อายุอยู่ในช่วง 36-50 ปี มีการศึกษาระดับปริญญาตรี และมีช่วงรายได้เฉลี่ยต่อเดือน 15,001 - 30,000 บาท มีประสบการณ์ผู้ใช้เทคโนโลยีอินเทอร์เน็ตในทุกสรรพสิ่ง Internet of Things (IoT) ด้วยอุปกรณ์ “สมาร์ทโฟน (Smartphone)” มากที่สุด โดยผู้ใช้เทคโนโลยีอินเทอร์เน็ตในทุกสรรพสิ่ง Internet of Things (IoT) มีประสบการณ์การใช้อุปกรณ์อยู่ในระดับปานกลาง นอกจากนี้ผู้ใช้เทคโนโลยีอินเทอร์เน็ตในทุกสรรพสิ่ง Internet of Things (IoT) มีการเปิดรับสื่อในระดับปานกลาง โดยมีการเปิดรับ “สื่อออนไลน์” มากที่สุด ทั้งนี้ผู้ใช้เทคโนโลยีอินเทอร์เน็ตในทุกสรรพสิ่ง Internet of Things (IoT) มีความรู้ระดับปานกลาง และเข้าใจในประเด็น “เทคโนโลยีอินเทอร์เน็ตในทุกสรรพสิ่ง (Internet of Things (IoT) เป็นการสื่อสารกันเองระหว่างอุปกรณ์อิเล็กทรอนิกส์กับอุปกรณ์อิเล็กทรอนิกส์ (Machine to Machine) โดยท่านเป็นคนควบคุมหรือสั่งงานอุปกรณ์อิเล็กทรอนิกส์ประเภทต่าง ๆ ผ่านอินเทอร์เน็ต” มากที่สุด ซึ่งผู้ใช้เทคโนโลยีอินเทอร์เน็ตในทุกสรรพสิ่ง Internet of Things (IoT) มีทัศนคติในระดับดีต่อการใช้งานเทคโนโลยีอินเทอร์เน็ตในทุกสรรพสิ่ง Internet of Things (IoT) และมีแนวโน้มต่อการใช้เทคโนโลยีอินเทอร์เน็ตในทุกสรรพสิ่ง Internet of Things (IoT) ในอนาคตในระดับ “มาก” และมีแนวโน้มจะใช้อุปกรณ์ที่ใช้เทคโนโลยีอินเทอร์เน็ตในทุกสรรพสิ่ง (IoT) ต่อไป “มากที่สุด”ผลการทดสอบสมมติฐาน พบว่า ลักษณะทางประชากรในด้านเพศและการศึกษาที่แตกต่างกัน มีความรู้เทคโนโลยีอินเทอร์เน็ตในทุกสรรพสิ่ง Internet of Things (IoT) แตกต่างกัน และอายุกับรายได้ที่แตกต่าง มีความรู้เทคโนโลยีอินเทอร์เน็ตในทุกสรรพสิ่ง Internet of Things (IoT) ไม่แตกต่างกัน โดยประสบการณ์การใช้เทคโนโลยีอินเทอร์เน็ตในทุกสรรพสิ่ง Internet of Things (IoT) มีค่าความสัมพันธ์เป็นบวก กับความรู้เทคโนโลยีอินเทอร์เน็ตในทุกสรรพสิ่ง Internet of Things (IoT) (r = 0.176) การเปิดรับสื่อของผู้ใช้เทคโนโลยีอินเทอร์เน็ตในทุกสรรพสิ่ง Internet of Things (IoT) มีค่าความสัมพันธ์เป็นบวก กับความรู้เทคโนโลยีอินเทอร์เน็ตในทุกสรรพสิ่ง Internet of Things (IoT) (r = 0.126) ความรู้ของผู้ใช้เทคโนโลยีอินเทอร์เน็ตในทุกสรรพสิ่ง Internet of Things (IoT) มีค่าความสัมพันธ์เป็นบวกกับทัศนคติต่อการใช้เทคโนโลยีอินเทอร์เน็ตในทุกสรรพสิ่ง Internet of Things (IoT) (r = 0.340) นอกจากนี้ ทัศนคติต่อผู้ใช้เทคโนโลยีอินเทอร์เน็ตในทุกสรรพสิ่ง Internet of Things (IoT) มีความสัมพันธ์เป็นบวกกับแนวโน้มต่อการใช้เทคโนโลยีอินเทอร์เน็ตในทุกสรรพสิ่ง Internet of Things (IoT) ในอนาคต (r = 0.608) อย่างมีนัยสำคัญทางสถิติที่ 0.001